L 200/160
RO
Jurnalul Oficial al Uniunii Europene
29.7.2022
2.1.2.
Prelungirea convențiilor inițiale (26)
Articolul 26 din Decretul-lege nr.
207 din 30 decembrie 2008, transpus în Legea nr.
14 din 27 februarie 2009, a prevăzut prelungirea convențiilor inițiale (inclusiv a celei aplicabile Laziomar), care trebuiau să expire inițial la 31 decembrie 2008, cu un an, până la 31 decembrie 2009.
(27)
Articolul 19-ter din Decretul-lege nr.
135 din 25 septembrie 2009, transpus în Legea nr.
166 din 20 noiembrie 2009 (denumită în continuare „legea din 2009”), a prevăzut că, având în vedere privatizarea societăților grupului Tirrenia, participațiile societăților regionale (cu excepția Siremar) urmau să fie transferate de la societatea-mamă, Tirrenia, cu titlu gratuit, după cum urmează: (a) inițial, Caremar urma să fie transferată regiunii Campania.
Ulterior, aceasta din urmă avea să transfere regiunii Lazio ramura de activitate din cadrul Caremar care asigura legăturile de transport cu Arhipelagul Pontin în mod individual, sub denumirea Laziomar; (b) Saremar urma să fie transferată regiunii Sardinia; și (c) Toremar urma să fie transferată regiunii Toscana.
(28)
Legea din 2009 specifică, de asemenea, că urmau să se încheie noi convenții între Italia și Tirrenia și Siremar până la 31 decembrie 2009.
În mod similar, serviciile regionale aveau să fie consacrate în proiectele de contracte de servicii publice care urmau să fie încheiate între regiunile Sardinia și Toscana, pe de o parte, și Saremar, respectiv, Toremar, pe de altă parte, până la 31 decembrie 2009 și între regiunile Campania și Lazio, pe de o parte, și Caremar, respectiv, Laziomar, pe de altă parte, până la 28 februarie 2010.
Proiectele de noi convenții/contracte de servicii publice aveau să facă obiectul unei proceduri de achiziții alături de societățile însele și urmau să fie semnate cu cumpărătorii odată cu finalizarea privatizării fiecăreia dintre societățile respective (18).
(29)
În acest scop, legea din 2009 a prelungit suplimentar convențiile inițiale (inclusiv cea aplicabilă Caremar) de la 1 ianuarie 2010 până la 30 septembrie 2010.
(30)
Legea din 2009 a stabilit, de asemenea, plafoane ale compensațiilor anuale pentru furnizarea serviciilor începând cu 2010 (în temeiul convențiilor inițiale prelungite, precum și al noilor convenții și contracte de servicii publice) la o valoare totală de 184 942 251 EUR, după cum urmează:
Tabelul 1 Plafoanele compensațiilor începând cu 2010 Societate
Compensație anuală maximă
Tirrenia
72 685 642 EUR
Siremar
55 694 895 EUR
Saremar
13 686 441 EUR
Toremar
13 005 441 EUR
Caremar
29 869 832 EUR (1)
(1) Din care 19 839 226 EUR de la regiunea Campania și 10 030 606 EUR de la regiunea Lazio.
(31)
Articolul 1 din Legea nr.
163 din 1 octombrie 2010 de transpunere a Decretului-lege nr.
125 din 5 august 2010 (denumită în continuare „legea din 2010”) a prevăzut prelungirea suplimentară a convențiilor inițiale de la 1 octombrie 2010 și până la finalizarea proceselor de privatizare a Tirrenia și a Siremar, care a avut loc la 19 iulie 2012, respectiv, 31 iulie 2012.
(18) Articolul 19-ter alineatul 10 din legea din 2009.